Heinrich Friedrich von Diez

Heinrich Friedrich Diez, od roku 1786 von Diez, (* 2. september 1751, Bernburg an der Saale,  Kniežatstvo Anhalt-Bernburg, Svätá rímska ríša nemeckého národa† 7. apríl 1817, Berlín, Pruské kráľovstvo) bol pruský diplomat, orientalista a významný intelektuál.

 Životopis 
Heinrich Friedrich Diez sa narodil 2. septembra 1751 v meste Bernburg an der Saale, ktoré sa nachádzalo na území autonómneho Kniežatstva Anhalt-Bernburg. Bol synom bernburského obchodníka s textilom, Christiana Friedricha Dieza, a jeho manželky, Marie Elisabethy rod. Zollicoffer, ktorá pochádzala z Magdeburgu. Už krátko po jeho narodení sa rodina presťahovala do Magdeburgu.

V roku 1769 začal Diez študovať na univerzite v Halle an der Saale právo. Po skončení štúdia sa zamestnal na magdeburskom súde.

V roku 1784 vstúpil do pruských diplomatických služieb, jeho prvým pôsobiskom sa stal osmanský Istanbul. V roku 1786 bol povýšený do šľachtického stavu a prijal pruský šľachtický predikát „von Diez“.

V roku 1791, ku koncu druhej rusko-tureckej vojny (17871792), bol Diez z politických dôvodov stiahnutý z istanbulského veľvyslanectva. Po návrate do vlasti bol vymenovaný za preláta dómskej kapituly v meste Kolberg (dnešné poľské mesto Kołobrzeg), v ktorom žil až do roku 1807.

Zvyšok života strávil Diez vo svojej vile na brehu rieky Sprévy v obci Stralau (v širšom okolí Berlína), kde sa mohol v pokoji venovať rozmanitým intelektuálnym činnostiam. Najväčšiu pozornosť vzdelancov však vzbudil svojimi orientalistickými štúdiami. K jeho priateľom patril aj Johann Wolfgang von Goethe (17491832).

V roku 1814 sa stal čestným členom Pruskej akadémie vied a v roku 1816 korešpondentom göttingenskej Akadémie vied.

Heinrich Friedrich Diez zomrel 7. apríla 1817. Svoju rozsiahlu súkromnú knižnicu s viac než 17 000 knihami testamentárne odkázal Pruskej štátnej knižnici.

 Výber z diela 
 Apologie der Duldung und Preßfreiheit. 
 Archiv Magdeburgischer Rechte.
 Benedikt von Spinoza nach Leben und Lehren.
 Über deutsche Sprach- und Schreibart.
 Über das königliche Buch (Fabeln des Bidpai).
 Buch des Kabus [Preklad perzskej prózy Ghābus nāmeh].
 Denkwürdigkeiten von Asien in Künsten und Wissenschaften. 2 zväzky. (I., II.)
 Rasmi Achmes Efendis Geschichte des Krieges zwischen den Osmanen und Russen 1768 – 1774.  [preklad]

 Literatúra 
 BABINGER, Franz. Ein orientalistischer Berater Goethes: Heinrich Friedrich von Diez. In: Goethe-Jahrbuch 34. 1913. ISSN 0323-4207. S. 83 – 100.
 BALCKE, Curt. Heinrich Friedrich von Diez und sein Vermächtnis in der Preußischen Staatsbibliothek. In: ABB, Gustav (ed.). Von Büchern und Bibliotheken. Dem ersten Direktor der Preußischen Staatsbibliothek Geheimen Regierungsrat Dr. phil. Ernst Kuhnert als Abschiedsgabe dargebracht von seinen Freunden und Mitarbeitern. Berlin: Struppe & Winckler, 1928.
 MOMMSEN, Katharina. Goethe und Diez. Quellenuntersuchungen zu Gedichten der Divan-Epoche (Germanic studies in America 67). 2. ergänzte Auflage. Bern: Lang, 1995. ISBN 3-906755-17-7.
 FREIHERR VON REISWITZ, Johann Albrecht. Diez, Friedrich von. In: Neue Deutsche Biographie. Band 3. Berlin: Duncker & Humblot, 1957. ISBN 3-428-00184-2. S. 712 f. (dostupné online)
 ULBRICH, Bernd G. Das Lebenswerk des Heinrich Friedrich von Diez. In: Mitteilungen des Vereins für Anhaltische Landeskunde 11. 2002. ISSN 1430-3647. S. 117 – 139.
 WINTER, Ursula. Die europäischen Handschriften der Bibliothek Diez (Die Handschriften-Verzeichnisse der Deutschen Staatsbibliothek zu Berlin NF 1, 1–3). 3 zväzky. Wiesbaden: Harrassowitz, 1986 – 1994. ISBN 3-447-03471-8 (Zv. 1/2), ISBN 3-447-03430-0 (Zv. 3).

 Referencie 

 Externé odkazy 
 https://portal.dnb.de
 http://stabikat.de 
 http://menadoc.bibliothek.uni-halle.de 
 https://opacplus.bsb-muenchen.de

 Zdroj 

Kategória:Nemeckí diplomati
Kategória:Nemeckí orientalisti
Kategória:Nemeckí historici